Heyetê Rayberdişî yê Merkezî yê HDPyî operasyonê destbendkerdişî yê vera ESPyî bi eşkerayîyêke şermezar kerd.
Eşkerayîye de ame vatene ke AKP-MHP bi destbendkerdiş û tepiştişî xîret keno ke terefgîranê demokrasî, azadî  hîş bikero.
Eşkerayîye wina dewam kena: ''Her roje kurd, şorişgêr, cinî, ciwan, muzalîf û sosyalîstî yenê hedefkerdene. Bêvengîya vera nê kerdişan AKPyî rê teslîmbîyayîş o. Ma do sey vizêrî ewro zî vera polîtîkayanê qelskerdişî yê îqtîdarî bi têkoşînê hemparî payan ser o bibê.
Ma venga hukmatî danê ke wa destê xo medo muxalîf û şorişgêran! Operasyonanê qirkerdişê sîyasîyî ra fek vera bido!Sedat Şenoglu û îdarekarê ESPyî cade vera bido!
Ma venga rayaumûmîye û hêzanê muxalefetî danê ke vera polîtîkayanê qelskerdişî yê îqtîdarî vengê xo zêdêr vejê! Ma do têna bi têkoşînî ser bikewê.''
